CELEX: 32014R1016
Language: hr
Date: 2014-07-22 00:00:00
Title: Delegirana uredba Komisije (EU) br. 1016/2014 оd 22. srpnja 2014. o izmjeni Priloga II. Uredbi (EU) br. 978/2012 Europskog parlamenta i Vijeća o primjeni sustava općih carinskih povlastica

27.9.2014   
            
            
               HR
            
            
               Službeni list Europske unije
            
            
               L 283/23
            
         DELEGIRANA UREDBA KOMISIJE (EU) br. 1016/2014
   оd 22. srpnja 2014.
   o izmjeni Priloga II. Uredbi (EU) br. 978/2012 Europskog parlamenta i Vijeća o primjeni sustava općih carinskih povlastica
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (1), a posebno njezin članak 5. stavak 3.,
   budući da:
   
               (1)
            
            
               Člankom 4. Uredbe (EU) br. 978/2012 (Uredba o OSP-u) utvrđeni su kriteriji za dodjelu carinskih povlastica u skladu s općim dogovorom o općem sustavu povlastica (OSP).
            
         
               (2)
            
            
               U članku 4. stavku 1. točki (a) Uredbe o OSP-u navedeno je da zemlja koju je Svjetska banka razvrstala kao zemlju s visokim ili visokim srednjim dohotkom kroz razdoblje od tri uzastopne godine ne treba koristiti povlastice u okviru OSP-a. Međutim, u skladu s člankom 4. stavkom 3. Uredbe o OSP-u, članak 4. stavak 1. točku (a) ne treba primjenjivati do 21. studenoga 2014. na zemlje koje su do 20. studenoga 2012. parafirale dvostrani sporazum o povlaštenom pristupu tržištu.
            
         
               (3)
            
            
               U članku 4. stavku 1. točki (b) Uredbe o OSP-u navodi se da zemlja koja koristi dogovor o povlaštenom pristupu tržištu koji osigurava iste carinske povlastice kao OSP, ili povoljnije, za posebno cijelu trgovinu, ne treba koristiti povlastice u okviru OSP-a.
            
         
               (4)
            
            
               Popis zemalja korisnica općeg OSP-a nalazi se u Prilogu II. Uredbi o OSP-u. Člankom 5. Uredbe o OSP-u utvrđeno je da Prilog II. mora biti pregledan do 1. siječnja svake godine, kako bi se uzele u obzir promjene u odnosu na kriterije iz članka 4. Osim toga, time se zemlji korisnici OSP-a i gospodarskim subjektima pruža dovoljno vremena za urednu prilagodbu izmijenjenom statusu zemlje u okviru OSP-a. U skladu s time, dogovor o OSP-u nastavlja vrijediti godinu dana nakon dana stupanja na snagu promjene statusa zemlje na temelju članka 4. stavka 1. točke (a).
            
         
               (5)
            
            
               U skladu s Uredbom Vijeća (EZ) br. 1528/2007 (2), Republika Bocvana (Bocvana), Republika Kamerun (Kamerun), Republika Côte d'Ivoire (Côte d'Ivoire), Republika Fidži (Fidži), Republika Gana (Gana), Republika Kenija (Kenija), Republika Namibija (Namibija) i Kraljevina Svazi (Svazi), među ostalima, koriste dogovor o povlaštenom pristupu tržištu kojim se osiguravaju iste carinske povlastice kao OSP-om, ili povoljnije. U skladu s člankom 4. stavkom 1. točkom (b) Uredbe o OSP-u, te zemlje nisu uključene u Prilog II. jer su već koristile takav povlašten pristup tržištu.
            
         
               (6)
            
            
               Navedene zemlje uključene su u Prilog I. Uredbi o OSP-u kao zemlje koje ispunjuju uvjete za OSP.
            
         
               (7)
            
            
               U skladu s Uredbom (EU) br. 527/2013 Europskog parlamenta i Vijeća (3), Bocvana, Kamerun, Côte d'Ivoire, Fidži, Gana, Kenija, Namibija i Svazi od 1. listopada 2014. više neće biti obuhvaćene dogovorom o pristupu tržištu predviđenim Uredbom (EZ) br. 1528/2007. Te zemlje ispunjuju uvjete za OSP, kako je definirano člankom 2. točkom (c) Uredbe o OSP-u, a od 1. listopada 2014. ispunjivat će kriterije iz članka 4. Uredbe o OSP-u. Stoga je te zemlje potrebno uvrstiti u Prilog II. Uredbi o OSP-u, s primjenom od 1. listopada 2014.
            
         
               (8)
            
            
               Svjetska banka razvrstala je Bocvanu i Namibiju među zemlje s visokim srednjim dohotkom 2011., 2012. i 2013. Unatoč tome, obje su zemlje do 20. studenoga 2012. parafirale, ali nisu primijenile, dvostrani sporazum o povlaštenom pristupu tržištu s Unijom koji osigurava iste carinske povlastice kao OSP, ili povoljnije, za posebno cijelu trgovinu. Slijedom toga, članak 4. stavak 1. točka (a) ne primjenjuje se na te dvije zemlje do 21. studenoga 2014.
            
         
               (9)
            
            
               U skladu s člankom 5. stavkom 2. točkom (a) Uredbe o OSP-u, odluka o uklanjanju zemlje korisnice s popisa zemalja korisnica OSP-a primjenjuje se nakon godine dana od dana stupanja na snagu odnosne odluke. Međutim, kao posljedica članka 4. stavka 3. Uredbe o OSP-u, uklanjanje Bocvane i Namibije ne može imati učinak prije 22. studenoga 2015. U skladu s godišnjim ažuriranjem Priloga II. Uredbi o OSP-u, uklanjanje Bocvane i Namibije iz navedenog Priloga treba imati učinak od 1. siječnja 2016. Slijedom toga, Bocvanu i Namibiju treba uvrstiti u Prilog II. Uredbi o OSP-u od 1. listopada 2014. do 31. prosinca 2015.,
            
         DONIJELA JE OVU UREDBU:
   Članak 1.
   Izmjene Uredbe (EU) br. 978/2012
   Prilog II. Uredbi (EU) br. 978/2012 mijenja se kako slijedi:
   
               (a)
            
            
               sljedeće zemlje i odgovarajući abecedni kodovi dodaju se u stupac A odnosno stupac B:
               
                           BW
                        
                        
                           Bocvana
                        
                     
                           CM
                        
                        
                           Kamerun
                        
                     
                           CI
                        
                        
                           Côte d'Ivoire
                        
                     
                           FJ
                        
                        
                           Fidži
                        
                     
                           GH
                        
                        
                           Gana
                        
                     
                           KE
                        
                        
                           Kenija
                        
                     
                           NA
                        
                        
                           Namibija
                        
                     
                           SZ
                        
                        
                           Svazi
                        
                     
         
               (b)
            
            
               sljedeće zemlje i odgovarajući abecedni kodovi uklanjaju se iz stupca A odnosno stupca B:
               
                           BW
                        
                        
                           Bocvana
                        
                     
                           NA
                        
                        
                           Namibija
                        
                     
         Članak 2.
   Stupanje na snagu i primjena
   Ova Uredba stupa na snagu sljedećeg dana od dana objave u Službenom listu Europske unije.
   Članak 1. točka (a) primjenjuje se od 1. listopada 2014.
   Članak 1. točka (b) primjenjuje se od 1. siječnja 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. srpnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 303, 31.10.2012., str. 1.
   
   
      (2)  Uredba Vijeća (EZ) br. 1528/2007 od 20. prosinca 2007. o primjeni aranžmana za proizvode podrijetlom iz određenih država koje pripadaju Skupini afričkih, karipskih i pacifičkih država (AKP) predviđenih u sporazumima o uspostavi ili koji vode uspostavi sporazuma o gospodarskom partnerstvu (SL L 348, 31.12.2007., str. 1.).
   
      (3)  Uredba (EU) br. 527/2013. Europskog parlamenta i Vijeća od 21. svibnja 2013. o izmjeni Uredbe Vijeća (EZ) br. 1528/2007 u pogledu isključivanja određenog broja zemalja s popisa regija ili država koje su zaključile pregovore (SL L 165, 18.6.2013., str. 59.).